Na osnovu člana 72. stav 1. tačka 12) Zakona o graničnoj kontroli („Službeni glasnik RS”, broj 24/18),

Ministar unutrašnjih poslova donosi

**PRAVILNIK**

**o izgledu i sadržaju potvrde o ulasku, odnosno izlasku iz Republike Srbije i posebnog lista**

"Službeni glasnik RS", broj 65 od 24. avgusta 2018.

Član 1.

Ovim pravilnikom propisuje se izgled i sadržaj obrasca potvrde koju policijski službenik izdaje licima koja državnu granicu prelaze sa ličnom kartom, kao i izgled obrasca posebnog lista koji se uručuje strancu, kome se, se na njegov zahtev, ne overava putna isprava.

Član 2.

Prilikom obavljanja graničnih provera na zahtev lica koja državnu granicu prelaze sa ličnom kartom, policijski službenik izdaje Potvrdu koja služi kao dokaz o ulasku u Republiku Srbiju, odnosno izlasku iz Republike Srbije (Obrazac 1.), koji je odštampan uz ovaj pravilnik i čini njegov sastavni deo.

Potvrda iz stava 1. ovog člana je dimenzija formata – A5 i sadrži: naziv organizacione jedinice, broj i datum izdavanja, ime i prezime, državljanstvo lica, broj lične karte, državu izdavanja, podatke o prelasku granice (ulaz–izlaz, datum i vreme), naziv graničnog prelaza, otisak ulaznog, odnosno izlaznog pečata i potpis ovlašćenog službenog lica koje je izvršilo graničnu proveru.

Član 3.

Prilikom obavljanja graničnih provera, na zahtev stranca koji državnu granicu prelazi sa putnom ispravom, policijski službenik o upisu činjenice ulaska, odnosno izlaska iz Republike Srbije izdaje Poseban list (Obrazac 2.), koji je odštampan uz ovaj pravilnik i čini njegov sastavni deo.

Poseban list iz stava 1. ovog člana je dimenzija formata – A5 i sadrži: ime i prezime, državljanstvo lica, broj putne isprave, država izdavanja, podatke o prelasku granice (ulaz–izlaz, datum i vreme), naziv graničnog prelaza, otisak ulaznog, odnosno izlaznog pečata i potpis ovlašćenog službenog lica koje je izvršilo graničnu proveru.

Član 4.

Ovaj pravilnik stupa na snagu osmog dana od dana objavljivanja u „Službenom glasniku Republike Srbije”.

Broj 01-8095/18-3

U Beogradu, 17. avgusta 2018. godine

Ministar,

dr **Nebojša Stefanović,** s.r.

Prilozi

Obrazac 1 - [Potvrda o ulasku, odnosno izlasku iz Republike Srbije](http://www.pravno-informacioni-sistem.rs/SlGlasnikPortal/prilozi/obrazac_1.html&x-filename=true&regactid=426552&doctype=reg)

Obrazac 2 - [Poseban list o upisu činjenice ulaska, odnosno izlaska iz Republike Srbije](http://www.pravno-informacioni-sistem.rs/SlGlasnikPortal/prilozi/obrazac_2.html&x-filename=true&regactid=426552&doctype=reg)

**Obrazac 1.**

|  |
| --- |
| Republika Srbija  Ministarstvo unutrašnjih poslova  Uprava granične policije  Regionalni centar\_\_\_\_\_\_\_\_\_\_\_\_\_\_\_\_\_\_  Stanica granične policije \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Broj:  Datum:  Na osnovu člana 47. stav 3. Zakona o graničnoj kontroli izdaje se:  **P O T V R D A**  o ulasku, odnosno izlasku iz Republike Srbije  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  ( ime i prezime )  državljanin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, imalac LK broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  država izdavanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    dana \_\_\_\_\_\_\_\_\_\_\_\_\_\_\_. 20\_\_\_\_\_\_\_\_ godine, u \_\_\_\_\_\_\_\_\_\_\_\_\_ časova, ušao je u Republiku Srbiju/izašao je iz Republike Srbije  na graničnom prelazu\_\_\_\_\_\_\_\_\_\_\_\_\_\_\_\_\_\_\_\_\_\_\_\_.    otisak ulaznog/izlaznog pečata: OVLAŠĆENO SLUŽBENO LICE  ........................................................................ |

**Obrazac 2.**

|  |
| --- |
| Republika Srbija  Ministarstvo unutrašnjih poslova  Uprava granične policije  Regionalni centar\_\_\_\_\_\_\_\_\_\_\_\_\_\_\_\_\_\_  Stanica granične policije \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum:  Na osnovu člana 48. tačka 4) Zakona o graničnoj kontroli, izdaje se  POSEBAN LIST  o upisu činjenice ulaska, odnosno izlaska iz Republike Srbije  državljanin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, broj putne isprave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  država izdavanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_\_\_. 20\_\_\_\_\_\_\_\_  godine, u \_\_\_\_\_\_\_\_\_\_\_\_\_ časova, ušao je u Republiku Srbiju/izašao je iz Republike Srbije na graničnom  prelazu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  otisak ulaznog/izlaznog pečata:  OVLAŠĆENO SLUŽBENO LICE  ........................................................................ |